armvectores/hy_wikipedia_2023 huggingface dataset:
(8595) Դուգալի

(8595) Դուգալի (անգլ.՝ Dougallii), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,754034 ա. մ., առավելագույնը մոտենում է 2,3929 ա. մ. հեռավորության վրա և հեռանում 3,1152 ա. մ.։ Արեգակի շուրջ մեկ ամբողջական պտույտ է կատարում 1669,37 երկրային օրվա ընթացքում, իր ուղեծրով շարժվելով միջինում 0,21565 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8595) Դուգալի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ինդիարա

Ինդիարա (պորտ.՝ Indiara), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Սերիսի գավառի կազմի մեջ։ Բնակչությունը կազմում է 15 974 մարդ՝ 2006 թվականի տվյալներով։ Գրավում է 956,473 կմ2 տարածք։ Բնակչության խտությունը՝ 16,3 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 92 666 780,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ կազմում է 6 428,57 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,730 (տվյալները՝ ՄԱԿ-ի զարգացման ծրագրի)
Սենտելեկ (Չարիշի վտակ)

Անվան այլ կիրառումների համար տե՛ս՝ Սենտելեկ (այլ կիրառումներ)Սենտելեկ, գետ Ռուսաստանում, հոսում է Ալթայի երկրամասում։ Գետաբերանը գտնվում է Չարիշ գետի ձախ ափից 433 կիլոմետր հեռավորության վրա։ Գետի երկարությունը 29 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է Բիա և Կատուն գետերի միախառնումից մինչև Բարնաուլ քաղաքը՝ առանց Ալեյ գետի։ Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010200312115100009235
Հիդրոլոգիական ստուգման կոդ՝ 115100923
Ավազանի կոդ՝ 13.01.02.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Սլովեներեն

Սլովեներենը (slovenski jezik կամ slovenščina) պատկանում է Հնդեվրոպական լեզուների ընտանիքի հարավ-սլավոնական լեզվախմբին։ Սլովեներեն խոսում են աշխարհում 2.2 միլիոն մարդ։ Սլովեներենը պետական լեզու է Սլովենիայում։ Ըստ աշխարհի լեզուների դասակարգման Սլովեներենը չի մտնում 100 ամենատարածված լեզուների մեջ։


== Տես նաև ==
Պաշտոնական լեզուների ցանկ
Լեզվաընտանիքների ցանկ
Լեզուների ցանկեր


== Ծանոթագրություններ ==


== Արտաքին հղումներ ==
GeoNames
Ethnologue
Խոսե Արնաիս

Խոսե Արնաիս (իսպ.՝ José Arnaiz, ապրիլի 15, 1995(1995-04-15), Տալավերա դե լա Ռեինա, Toledo Province, Կաստիլիա-Լա Մանչա, Իսպանիա), իսպանացի պրոֆեսիոնալ ֆուտբոլիստ։ Ներկայումս հանդես է գալիս Լեգանեսի կազմում։ Խաղում է ձախ վինգերի դիրքում։


== Ակումբային կարիերա ==


=== Վալյադոլիդ ===
Արնաիսը Տալավերայի ակադեմիայի սան է։ Տալավերայի կազմում իր դեբյուտը նշել է Տերսերա Դիվիզիոնում 2013 թվականին՝ 18 տարեկան հասակում։ 2013 թվականի մայիսի 6-ին նա միացավ Ռեալ Վալյադոլիդին։ Իր պրոֆեսիոնալ դեբյուտը նշեց 2015 թվականի նոյեմբերի 7-ին՝ Սեգունդա Դիվիզիոնի Լեգանեսի դեմ խաղում։ 2016 թվականի հունիսի 8-ին նա երկարաձգեց պայմանագիրը Վալյադոլիդի հետ մինչև 2019 թվականը, ինչից հետո տեղափոխվեց ակումբի առաջին թիմ։
Իր առաջին գոլը պրոֆեսիոնալ կարիերայում Արնաիսը խփեց 2016 թվականի օգոստոսի 21-ին՝ Ռեալ Օվիեդոյի դեմ խաղում։ Հոկտեմբերի 8-ին՝ նա դուբլ ձևակերպեց Ալկորկոնի դեմ խաղում։ Վալյադոլիդի առաջին թիմի կազմում Արնաիսը անցկացրեց 42 հանդիպում՝ դառնալով 12 գոլի և 4 գոլային փոխանցման հեղինակ։


=== Բարսելոնա ===
2017 թվականի օգոստոսի 25-ին Արնաիսը 3 տարվա պայմանագիր կնքեց Բարսելոնայի հետ՝ տեղափոխվելով Բարսելոնա B։ Ակումբի առաջին թիմի կազմում իր դեբյուտը նշեց 2017 թվականի հոկտեմբերի 24-ին՝ Իսպանիայի գավաթի Ռեալ Մուրսիայի դեմ խաղում՝ այս խաղում դառնալով գոլի հեղինակ։ Իսպանիայի գավաթում այս մրցաշրջանում նա մասնակցեց 4 հանդիպման՝ դառնալով 3 գոլի հեղինակ։ Լա Լիգայում իր առաջին հանդիպումը Արնաիսը անցկացրեց 2018 թվականի հունվարի 7-ին՝ փոխարինելով Սերխի Ռոբերտոյին Լևանտեի դեմ խաղում։


=== Լեգանես ===
2018 թվականի օգոստոսի 13-ին Արնաիսը 5 տարվա պայմանագիր կնքեց Լեգանեսի հետ։ Ակումբը նրա համար վճարեց 5 միլիոն եվրո։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 14-ի դրությամբ


== Նվաճումներ ==


=== Ակումբային ===
Բարսելոնա

Լա Լիգա․ 2017–18
Իսպանիայի գավաթ․ 2017–18


== Ծանոթագրություններ ==


== Արտաքին հղումներ ==
Արնաիսի պաշտոնական Տվիտերի էջը
Արնաիսը transfermarkt-ում
Արնաիսը soccerbase.com-ում
Արնաիսը WhoScored.com կայքում
Արնաիսը ՈՒԵՖԱ-ի պաշտոնական կայքում
Գնիլիցկի գյուղական խորհուրդ (այլ կիրառումներ)

Գնիլիցկի գյուղական խորհուրդ, կարող է վերաբերել՝

Գնիլիցկի գյուղական խորհուրդ - Ուկրաինայի Խարկովի մարզի Վելիկոբուրլուկսկի շրջանում
Գնիլիցկի գյուղական խորհուրդ - Ուկրաինայի Սումիի մարզի Ախտիրսկի շրջանում
Ավգուստ Հոֆման

Ավգուստ Վիլհելմ ֆոն Հոֆման (գերմ.՝ August Wilhelm von Hofmann, ապրիլի 8, 1818(1818-04-08)[…], Գիսեն, Հեսսեն, Գերմանիա - մայիսի 5, 1892(1892-05-05)[…], Բեռլին, Գերմանական կայսրություն), գերմանացի քիմիկոս-օրգանիկ։ Ցուստուս Լիբիխի աշակերտը։


== Կենսագրություն ==
Ավարտել է Հիսենի համալսարանը։ 1845-1864 թվականներին աշխատել է Անգլիայում (1845 թվականին հիմնադրված Լոնդոնի թագավորական քիմիական քոլեջի առաջին տնօրեն), 1861-1864 թվականներին՝ Լոնդոնի քիմիական ընկերության նախագահ։ 1868 թվականին հիմնադրել է Գերմանիայի քիմիական ընկերությունը և մինչև կյանքի վերջը եղել դրա նախագահը։ 1841 թվականին քարածխի խեժում հայտնաբերել է անիչին և քինոչին։ 1845 թվականին քարածխի խեժից անջատել է բենզոլ, ազոտական և ծծմբական թթուների խառնուրդով մշակելիս փոխարկել նիտրոբենզոլի, իսկ վերջինս ջրածնով վերականգնելիս ստացել անիլին։ Հայտնագործել է ճարպային շարքի առաջնային, երկրորդային և երրորդային ամինների ստացման եղանակներ։ Սինթեզել է 1858 թվականին անիլինային կարմիր (ֆուքսին) ներկանյութը և պարզել դրա բաղադրությունը (1861), ստացել (1863) մի շարք տրիֆենիլմեթանային ներկանյութեր։


== Ծանոթագրություններ ==
Ալբոզաջա

Ալբոզաջա (իտալերեն՝ Albosaggia), կոմունա Իտալիայում՝ Լոմբարդիա մարզի Սոնդրիո գավառում։ Սահմանակից է Կայոլո, Կաստիոնե Անդևենո, Ֆաեդո Վալտելինո, Մոնտանիա ին Վալտելինա, Պիատեդա, Սոնդրինո համայնքներին։ Բնակչության թվաքանակը 2014 թվականի տվյալներով եղել է 3.128, բնակչության խտությունը կազմում է 91 մարդ/կմ²։ Զբաղեցնում է 34 կմ² տարածք։ Փոստային ինդեքս՝ 23100, հեռախոսային կոդ՝00342:


== Ժողովրդագրություն ==
Բնակչության թվաքանակի փոփոխությունները.


== Արտաքին հղում ==
Պաշտոնական կայք (իտալ.)


== Ծանոթագրություններ ==
Կուլեցմա

Կուլեցմա (ռուս.՝ Кулецма), գյուղ Ռուսաստանի Դաղստան հանրապետության Լևաշինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2174 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դաչա (Աբխազիա)

Անվան այլ կիրառումների համար տե՛ս՝ ԴաչաԴաչա (վրաց.` დაჩა), հայաբնակ գյուղ Աբխազիայի Օչամչիրայի շրջանում, Օչամչիրայից 27 կմ հյուսիս-արևմուտք։ Գտնվում է ծովի մակարդակից 80 մ բարձրության վրա։


== Բնակչությունը ==
Բնակիչներն զբաղվում են ծխախոտի, թեյի և եգիպտացորենի մշակությամբ, պտղաբուծությամբ, անասնապահությամբ և շերամապահությամբ։ Գյուղն ուներ հայկական տարրական դպրոց, ինչպես նաև անասնաբուժարան։
Դաչա գյուղը հիմնադրել են Օրդուից եկած հայերը` 1914 թվականին։


== Ծանոթագրություններ ==
Շունտ

Շունտ (անգլերեն shunt –ճյուղավորում), էլեկտրական կամ մագնիսական շղթային զուգահեռ միացվող էլեկտրական հաղորդիչ կամ մագնիսալար՝ էլեկտրական հոսանքի կամ մագնիսական հոսքի ճյուղավորման համար։ Օրինակ, Շունտի օգնությամբ կարելի է մեծացնել ամպերմետրի չափման տիրույթը։
Մարադի (քաղաք)

Մարադի (ֆր.՝ Maradi), քաղաք Նիգերի հարավային մասում։


== Աշխարհագրական դիրք ==
Գտնվում է Նիգերիայի հետ պետական ​​սահմանի մոտ՝ երկրի մայրաքաղաք Նիամիից 540 կմ դեպի արևելք։ Մարադի նահանգի վարչական կենտրոնն է։ Սպասարկվում է Մարադիի օդանավակայանից։


== Պատմություն ==
Նախկինում Մարադին հնագույն առևտրային քաղաք Հաուսայի կազմում էր։ 19-րդ դարի սկզբին այն ընկել է իսլամական խալիֆայություն Սոկոտոյի տիրապետության տակ։ 1899 թվականին այն ենթարկվել է ֆրանսիացիներին։ 1807 թվականից Մարադիում իշխում է (1899 թվականից հետո՝ անվանապես) Դուրբավի սուլթանների դինաստիան (ֆուլբեի ազգությունից)։


== Բնակչություն ==
2013 թվականի դրությամբ քաղաքի բնակչությունը կազմում էր 191 367 մարդ։ Բնակչությունը հիմնականում հաուսաներ են, ապրում են նաև ֆուլբեններ, տուարեգիններ, յորուբաններ և իգբոններ։ Մարադին Մարադիի կաթոլիկ եպիսկոպոսության կենտրոնն է։
Քաղաքի բնակչության դինամիկան ըստ տարիների.


== Հայտնի բնիկներ ==
1996-1999 թվականներին քաղաքում ծնվել է Նիգերի նախագահ Իբրահիմ բարե Մաինասարան։


== Կլիմա ==


== Քույր քաղաքներ ==
 Ախիսար, Թուրքիա


== Ծանոթագրություն ==
Անտալ Հերմանն

Անտալ Հերմանն (հունգ.՝ Hermann Antal, հուլիսի 30, 1851(1851-07-30) կամ 1851, Բրաշով, Ռումինիա - ապրիլի 15, 1926(1926-04-15) կամ 1926, Սեգեդ, Հունգարիա), հունգար ազգագրագետ, բանասեր, հայագետ։ Փիլիսոփայական գիտությունների դոկտոր, պրոֆեսոր։


== Կենսագրություն ==
Տիրապետել է հայերենին։ Սովորել է Բուդապեշտի համալսարանում։ Զբաղվել է Հունգարիայի և Տրանսիլվանիայի ժողովուրդների, այդ թվում տարածաշրջանում բնակվող հայերի ազգագրության ուսումնասիրությամբ, եղել «Ազգագրական տեղեկություններ Հունգարիայից» («Ethnologische Mitteilungen aus Ungarn») հանդեսի (ուներ հայագիտական հավելված) հիմնադիրներից և խմբագիրը (1887 թվականից)։ Հիմնել է «Հունգարիայի ազգագրական ընկերությունը» (ուներ հայկական բաժին)։ Հերմանը նպաստել է Գեռլայի Հայկական թանգարանի ստեղծմանն ու հարստացմանը, դարձել նրա պատվավոր տնօրենը, խմբագրել է (1907 և 1913 թվականների մի քանի համարներ) Գեռլայի «Արմենիա» («Armenia») հանդեսը, այնտեղ տպագրել նաև իր հայագիտական հոդվածները («Գնչուները Հայաստանում 500 տարի առաջ», 1884 թ., դ 4, «Բեհիստունի արձանագրությունները Հայաստանի մասին», 1888 թ., դ 9, «Հայերը Թուրքիայում», 1888 թ., դ 11-12 և այլն)։


== Ծանոթագրություններ ==
Պարո (քաղաք)

Պարո (ձոնգքհա՝ སྤ་རོ་), քաղաք Բութանի արևմուտքում, 15 000 բնակչությամբ, գտնվում է 2400 մետրի վրա։ Պարոն համարվում է Պարո վարչաշրջանի կենտրոնը։


== Պատմություն ==
XVII դարից բութանցիները սկսել են ամրապնդվել, պաշտպանվելով Տիբեթից եկող հարձակումներից։ Ընդ որում Պարոն շատ մեծ դեր է ունեցել, քանի որ Պարոյով է անցնում միակ հարմար ճանապարհը Տիբեթ՝ Չումբի և Սիկկիմե արահետով։ Պարո քաղաքը համարվել է Պարո մարզի մայրաքաղաքը։
Պարոյի առաջնորդը ակտիվորեն մասնակցել է Բութանի իշխանության համար պայքարին 19-րդ դարի վերջում։ Ուգյեն Վանգչուկին հաջողվել է երկիրը միավորել, և 1907 թվականին Պունկխանում նա իրեն նշանակում է Բութանի թագավոր։


== Տրանսպորտ և տնտեսություն ==

Դեռ 1958 թվականին Ջավահառլալ Ներուն իր դստեր՝ Ինդիրա Գանդիի հետ գնացել է Պարո յակերով։ Սահմանային Պխունչոլինգ և Թհիմփհու քաղաքների ճանապարհաշինությունից հետո, 60-ական թվականների քարավաններով փոխադրումը դարձավ մեքենաներով։
Պարոում է գտնվում երկրի երկու օդանավակայաններից մեկը՝ Պարոյի օդանավակայանը, որը մտնում է աշխարհի 10 ամենավտանգավոր օդանավակայանների մեջ։
Պարոյի սարահարթում աճեցնում են բրինձ, խնձոր, կարտոֆիլ։


== Զբոսաշրջություն ==
Զբոսաշրջիկների այստեղ գալու ժամանակը համընկնում է ցեչու տոնին, որի ժամանակ հյուրերի թիվն անցնում է մի քանի հազարից։


== Պարոյի տեսարժան վայրերը և շրջակայքը ==

Բուդդայականության տաճար Դունցե-լակխանգ, XV դար,
Ամրոց Դրուկգյալ-ջոնգ,
Բուդդայականության տաճար Կիչու-լակխանգ, կառուցված Տիբեթի արքա Սոնգցեն Գամպոյի կողմից, VII դար,
Բութանի ազգային թանգարան,
Ամրոց Րինպունգ-ջոնգ, XVII դար,
Վանք Տակցանգ-լակխանգ («Վագրի բույն»),
Ավանդական գյուղացիական տներ։


== Ծանոթագրություններ ==


== Պատկերասրահ ==

		
		
		
		
		
		
		


== Արտաքին հղումներ ==
Paro travel guide в Викигиде (անգլ.)
Путешествие в Бутан в 1995 году и очерк Бутана
Паро — ворота страны
Paro Map — Satellite Images of Paro
GeoHack — Paro, Bhutan
Մայդան-Լաբուն

Մայդան-Լաբուն (ուկրաիներեն՝ Майдан-Лабунь), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Մայդան-Լաբուն գյուղում բնակվում էր 226 մարդ։ Բնակավայրը զբաղեցնում է 111 կմ² տարածք։ Բնակչության խտությունը կազմում էր 2036,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1172) Անեաս

(1172) Անեաս (անգլ.՝ Aneas), աստերոիդ Յուպիտերի տրոյացիներից։ Հայտնաբերվել է 1930 թվականի հոկտեմբերի 17-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 5,209936 ա. մ., առավելագույնը մոտենում է 4,659 ա. մ. հեռավորության վրա և հեռանում 5,7609 ա. մ., իսկ Երկրի ուղեծրին Անեաս աստերոիդը նվազագույնը մոտենում է 3,6725 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 4343,57 երկրային օրվա ընթացքում, իր ուղեծրով շարժվելով միջինում 0,082881 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,68° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1172) Անեաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իգուաի

Իգուաի (պորտ.՝ Iguaí), համայնք Բրազիլիայում՝ Բաիա նահանգի կազմում։ Գտնվում է Յուգա Բարիա մարզում։ Մտնում է Սան Ֆրանցիսկանու դա Բաիա գավառի կազմի մեջ։ Բնակչությունը կազմում է 26 481 մարդ՝ 2005 թվականի տվյալներով։ Գրավում է 833,333 կմ2 տարածք։ Բնակչության խտությունը՝ 31,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 52.794.829,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.031,98 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,618 (տվյալները՝ ՄԱԿ-ի զարգացման ծրագրի)։
Կարամանլիդիկա

Կարամանլիդիկա (հունատառ թուրքերեն)։ Կարամանլիդիկան 16-20-րդ դարի սկիզբ ընկած ժամանակահատվածում հունարեն այբուբենի կիրառմամբ գրի առնված թուրքերենն է։ Այն սկզբնական ժամանակաշրջանում աչքի է ընկնում կենտրոնական անատոլիական բարբառի՝ խոսակցական լեզվում նկատվող հնչյունաբանական առանձնահատկություններով, իսկ վերջին շրջանում օսմաներենի հետ ունեցած նմանություններով։ Այսպիսով, Օսմանյան կայսրության կենտրոնական շրջաններում բնակվող ուղղափառ քրիստոնյաների խոսակցական թուրքերենը, որ գրի է առնվել հունական այբուբենով կոչվում է կարամանյան թուրքերեն, կարամաներեն կամ կարամանլիդիկա։


== Ծանոթագրություններ ==
Սամտրեդիա (այլ կիրառումներ)

Սամտրեդիա, կարող է վերաբերել՝

Սամտրեդիա - քաղաք Վրաստանի Իմերեթ երկրամասում
Սամտրեդիա -
Սամտրեդիա - ֆուտբոլային ակումբ
(2621) Գոտո

(2621) Գոտո (անգլ.՝ Goto), աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 9-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 3,080373 ա. մ., առավելագույնը մոտենում է 2,538 ա. մ. հեռավորության վրա և հեռանում 3,6227 ա. մ.։ Արեգակի շուրջ մեկ ամբողջական պտույտ է կատարում 1974,71 երկրային օրվա ընթացքում, իր ուղեծրով շարժվելով միջինում 0,182305 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2621) Գոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դդմաճ

Դդմաճ, գյուղ Արևմտյան Հայաստանում, Սեբաստիայի վիլայեթի Քոչհիսարի գավառակում։ Գտնվում էր Սեբաստիա քաղաքից 12 կմ արևմուտք։


== Պատմություն ==
1915 թվականի Մեծ եղեռնի ժամանակ գյուղն ավերվել է, իսկ բնակչության մի մասը զոհ է գնացել թուրքական յաթաղանին։ Փրկվածները տարագրվել են տարբեր երկրներ։


== Բնակչություն ==
Եղել է զուտ հայաբնակ գյուղ։ XX դարի սկզբին ուներ 250 տուն՝ 2150 հայ բնակչով։


== Տնտեսություն ==
Բնակչության հիմնական զբաղմունքը անասնապահություն, երկրագործությունն ու արհեստներն էր։


== Պատմամշակութային կառույցներ ==
Դդմաճն ուներ Ս. Սարգիս անունով եկեղեցի։ Գյուղի մոտ կար Լեխաչ անունով ուխտատեղի։


== Կրթություն ==
Գյուղն ուներ Ղևոնդյան անունով վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բարանյա (Կավիչայի վտակ)

Բարանյա (ռուս.՝ Баранья), գետ Կամչատկա թերակղզի՝ Ռուսաստանում։ Գետի երկարությունը 11 կմ է։ Թափվում է Կավիչա գետի ձախ ափին՝ 72 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000013093


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բլանզի լե Ֆիմ

Բլանզի լե Ֆիմ (ֆր.՝ Blanzy-lès-Fismes), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ֆեր ան Տանդրենուա կանտոնայի կազմի մեջ։ Կոմունայի շրջանը՝ Սուասոն։
INSEE կոդը՝ 02091.


== Բնակչություն ==
2010 թվականին բնակչությունը կազմել է 91 մարդ։


== Տնտեսություն ==
2010 թվականի տվյալներով 60 աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 25-ը անգործունակ (Ակտիվության ցուցանիշը — 58,3%, 1999 թվականին եղել է՝ 63.3%)։ 35 աշխատունակ բնակիչներից 32-ը աշխատում էին (18 տղամարդ և 14 կին), անաշխատանք էին 3-ը (2 տղամարդ և 1 կին)։
25 անգործունակ մարդկանցից 9-ը աշակերտներ կամ ուսանողներ են, 9-ը թոշակառու, 7-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բլանզի լե Ֆիմ (ֆր.)
Նոր նորմա

«Նոր նորմա» (անգլ.՝ The New Normal), ամերիկյան կատակերգական հեռուստասերիալ, որի ստեղծեղներն են Ռայան Մերֆին և Էլիսոն Ադլերը, այն հեռարձակվել է NBC հեռուստաալիքով 2012 թվականի սեպտեմբերի 10-ից մինչև 2013 թվականի ապրիլի 2-ը։


== Սյուժե ==
Հեռուստասերիալը պատմում է գեյ զույգի մասին, որոնք երազում են երեխա ունենալու մասին և մի աղջկա, որը դառնում է նրանց համար փոխնակ մայր։


== Դերասանական կազմ ==
Էնդրյու Ռենելս՝ Բրայան Քոլինզ, հեռուստապրոդյուսեր, Դեյվիդի զույգը
Ջասթին Բարթա՝ Դեյվիդ Սոյեր, գինեկոլոգ, Բրայանի զույգը
Ջորջիա Քինգ՝ Գոլդի Քլեմոնս, Բրայանի և Դեյվիդի երեխայի փոխնակ մայրը
Էլեն Բարքին՝ Ջեյն Ֆորեսթ, Գոլդիի տատիկը
Բեբե Վուդ՝ Շենայա Քլեմոնս, Գոլդիի և Քլեյի դուստրը
Ջեյսոն Բլեր՝ Քլեյ Քլեմոնս, Շենայայի հայրը
Նենե Լիքս՝ Ռոքի Ռոուդս, Բրայանի օգնականը


== Էպիզոդներ ==


== Նշումներ ==


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Խնձորի (Կելկիթի գավառ)

Անվան այլ կիրառումների համար տե՛ս՝ Խնձորի (այլ կիրառումներ)Խնձորի, գյուղ Օսմանյան կայսրությունում, Տրապիզոնի վիլայեթի Կելկիթի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սեմյոն Էլգեր

Սեմյոն Էլգեր (ռուս.՝ Эльгер, Семён Васильевич, չուվաշ.` Çемен Элкер, ապրիլի 19 (մայիսի 1), 1894, Yadrinsky Uyezd, Կազանի գուբերնիա, Ռուսական կայսրություն - սեպտեմբերի 6, 1966(1966-09-06), Չեբոքսարի, ՌԽՖՍՀ, ԽՍՀՄ),  չուվաշ բանաստեղծ, գրող, հրապարակախոս, հասարակական գործիչ։ 1934 թվականից դարձել է ԽՍՀՄ գրողների միության անդամ։
Չուվաշական ԻԽՍՀ ժողովրդական բանաստեղծ (1940 թվական)։ Աշխատանքային կարմիր դրոշի շքանշանի և Լենինի շքանշանի ասպետ։


== Կենսագրություն ​ ==
1915 թվականին զորակոչվել է բանակ։ Առաջին համաշխարհային պատերազմի ժամանակ նա ծանր վիրավորվել է (կորցրել է աջ ոտքը), գերեվարվել Ավստրո-Հունգարիայում։

Նույն թվականին նա վերցրեց Էլգեր կեղծանունը, որը հետագայում դարձել է նրա պաշտոնական ազգանունը։
Կազանում անցել է ուսուցիչների վերապատրաստման դասընթացներ։ Աշխատել է հարազատ գյուղի տարրական դպրոցում։
1922-1935 թվականներին եղել է «Լուրեր», «Կոլխոզնիկ յալավե» (Կոլտնտեսական դրոշ) (հետո` «Пирĕн ял»/«Մեր գյուղը»), «Դրոշ» հրատարակությունների աշխատակից։
Եղել է Չուվաշական գրքի հրատարակչության գեղարվեստական ​​խմբագրական խորհրդի գլխավոր խմբագիրը։
Եղել է ՌՍՖՍՀ Գերագույն խորհրդի պատգամավոր։
Մահացել է 1966 թվականի սեպտեմբերի 6-ին, Չեբոքսարիում։ Նրան հուղարկավորել են Չեբոքսարի քաղաքի հիշատակի գերեզմանում։


== Աշխատանքներ ==
«Самана» (1928 թվականներ)
«Юмахсем» (1928 թվական)
«Хĕн-хур айĕнче» (1931, 1937, 1948 թվականներ)
«Шурăмпуç килсен» (1940 թվական)
«Çутă кунсем» (1945 թվական)
«Вун саккăрмĕш çул» (1948, 1953 թվականներ)
«Вутпа çулăм витĕр» (1949, 1982 թվականներ)
«Çырнисен пуххи» (5 տող, 1960-1964 թվականներ)
«Шĕнкĕл кайăк» (1974 թվական)
«Хурапа шурă», (1994 թվական)
«Вăл вилĕмсĕр»«Шурăмпуç килсен» («Արշալույսին», վեպ, 1958),  «Улăпсем» («Հսկաներ», հեքիաթ, 1959 թվական), «Улăпсем» ստեղծագործությունները թարգմանվել և հրատարակվել են նաև ռուսերեն։


== Հիշատակ ==
1974 թվականին հիմնադրված Չուվաշիայի լրագրողների միության ամենամյա մրցանակներից մեկը կրում է Էլգեր անունը։
Էլգերի անունով են կոչվել Մոսկվայի Չեբոքսարի շրջանի և Իբրեսի գյուղի փողոցները։
Բոլշեաբակասինսկու անվան դպրոցի շենքում ստեղծվել է Ս. Էլգերի անունը կրող գրական թանգարան։


== Ծանոթագրություններ ==


== Գրականություն ==
Кузьмин А. И. Художественная проза С. В. Эльгера /А. И. Кузьмин. — Чебоксары: Чувашгосиздат, 1961.- 136 с.
Сироткин М. Творчество С.Эльгера / М.Сироткин // Записки / НИИ яз., лит., истории и экономики при Совете Министров Чуваш. АССР. — Чебоксары, 1952. — Вып. 6. — С. 67-108.
Сироткин М. Народный поэт Чувашии Семен Эльгер / М.Сироткин // Дружба.- Чебоксары, 1956. — № 6. — С. 95—115.
Тихонов П. Памяти Семена Эльгера /П.Тихонов // Чебоксар. новости. — 1999. — 15 мая.
Элкер Семен Васильевич (1894—1966) // Ими гордится Чувашия. — Чебоксары, 1987. — С. 22-23.
Юхма М. Улица звездного человека / М.Юхма // Юхма М. Имена улиц, твоих, Чебоксары!. — Чебоксары, 2000. — С. 108—109.
Freeform

Freeform (մինչև 2016 թվականի հունվարը — ABC Family), ամերիկյան կաբելային հեռուստաընկերություն, պատկանում է «Walt Disney»-ի ABC Family Worldwide Inc. դուստր ընկերությանը։ Freeform-ի հիմնական հեռուստադիտողները 14-34 տարեկան երիտասարդներ են։ Ցուցադրում է հիմնականում սեփական արտադրության ընտանեկան հաղորդումներ, սերիալներ, ֆիլմեր։ Ալիքը հասանելի է մարդկության 81% - ին։

Հեռուսաալիքը հիմնվել է 1977 թվականին CBN Satellite Service անունով, որպես Պետ Ռոբերթսոն քարոզչի Քրիստոնեական ալիք։ 1990 թվականին ալիքի թեման դարձավ ժամանցային և կողմնորոշված է ընտանեկան դիտման համար։ 1998 թվականին վաճառվել է News Corporation- ի վրա և վերանվանվել Fox Family: 2002 թվականի հոկտեմբերի 24-ին Saban Entertainment-ի հետ գնվել է The Walt Disney Company - ի կողմից։ Այդ նույն թվականի նոյեմբերի 10- ին անվանափոխվել է ABC Family: 2015 թվականի հոկտեմբերի 12- ին հայտարարվել է ալիքի ռեբրեդինգի մասին։ 2016 թվականի հունվարի 12- ին ալիքն անոնը փոխել է և դարձրել է Freeform:


== Ծրագրային բլոկներ ==


=== Ընթացիկ բլոկներ ===
ՈՒրախ - կիրակի (անգլ.՝ Funday) — կիրակնօրյա լիամետրաժ երիտասարդների և ընտանեկան ֆիլմերի բլոկ։ Բաց է թողնվել 2014 թվականից։


=== Սեզոնային բլոկներ ===
Սուրբ Ծննդի 25 օրերը (անգլ.՝ 25 Days of Christmas)
Հելլոուինի 13 գիշերները (անգլ.՝ 13 Nights of Halloween)


== Արտաքին հղումներ ==
Պաշտոնական կայք
Պաշտոնական վիդեոալիքը YouTube կայքում


== Ծանոթագրություններ ==
Վերխնեբուրեինսկի շրջան

Վերխնեբուրեինսկի շրջան (ռուս.՝ Верхнебуреинский район), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1927 թվականին։ Վարչական կենտրոնը՝ Չեգդոմին։


== Աշխարհագրություն ==
Շրջանի տարածքի մակերեսը կազմում է 63770 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30576 մարդ։ Բնակչության խտությունը կազմում էր 0,48 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բերնարդու դու Մեարին

Բերնարդու դու Մեարին (պորտ.՝  Bernardo do Mearim), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի կենտրոնական մարզում։ Մտնում է Մեդիու Մեարինի գավառի կազմի մեջ։ Բնակչությունը կազմում է 6 047 մարդ՝ 2006 թվականի տվյալներով։ Գրավում է 261,401 կմ2 տարածք։ Բնակչության խտությունը՝ 23,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 11 826 237,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2 083,55 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,579 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Բերնարդու դու Մեարին մասին
Լագուտևսկի (Բելոկալիտվինսկի շրջան)

Լագուտևսկի (ռուս.՝ Лагутьевский), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Իլյինսկի գյուղական համայնքի կազմի մեջ։
Բերտա Մյուլլեր

Բերտա Մյուլլեր (գերմաներեն՝ Bertha Müller, հոկտեմբերի 28, 1848(1848-10-28), Վիեննա, Ավստրիական կայսրություն - հունվարի 26, 1937(1937-01-26), Վիեննա, Ավստրիայի դաշնային պետություն), ավստրիացի նկարչուհի


== Կենսագրություն ==
Բերտա Մյուլլերը ծնվել է 1848 թվականի հոկտեմբերի 28-ին, Վիեննայում։ Նա ավստրիացի ժանրային նկարիչ Լեոպոլդ Մյուլլերի քույրն է։ Նրա նկարչական աշխատանքները ցուցադրվել են 1893 թվականին Չիկագոյում՝ այսպես կոչված՝ Կանանց կառույցում կազմակերպված Կոլումբոսյան համաշխարհային ցուցահանդեսում։ Her paintings include a portrait of the fashion designer Emilie Louise Flöge with a mandolin: Դիմանկարի ժանրում Բերտա Մյուլլերի ստեղծած լավագույն գործերից են համարվում «Վիկտորյա թագուհու դիմանկարը», որը տեղ է գտել Լոնդոնի Ազգային պատկերասրահի հավաքածուում, և նորաձևության ճանաչված դիզայներ Էմիլիա Լուիզա Ֆլյոգեի դիմանկարը։
Համբավավոր կին արվեստագետը մահացել է 1925 թվականին։


== Պատկերասրահ ==

		
		


== Ծանոթագրություններ ==


== Արտաքին հղումներ ==
images of Bertha Müller's work on ArtNet
Օսնյագի (գյուղ, Գադյաչի շրջան)

Օսնյագի (ուկրաիներեն՝ Осняги), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1890 թվականին։
2001 թվականի տվյալներով Օսնյագի գյուղում բնակվում էր 304 մարդ։ Բնակավայրը զբաղեցնում է 1136 կմ² տարածք։ Բնակչության խտությունը կազմում էր 267,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալ-Սաֆիրա

Ալ-Սաֆիրա (արաբ․՝ السفيرة‎‎), քաղաք Սիրիայի Արաբական Հանրապետության հյուսիսարևմտյան մասում՝ Հալեպի մարզի Ալ-Սաֆիրայի գավառում։ Համանուն շրջանի կենտրոնն է։


== Աշխարհագրական դիրք ==
Քաղաքը տեղակայված է Հալեպի մարզի հյուսիսարևմտյան հատվածում՝ Սիրիական անապատի արևմտյան ծայրին՝ Ալ-Ջաբուլ լճից արևմուտք։ Ծովի մակարդակից բացարձակ բարձրությունը կազմում է 348 մ։
Ալ-Սաֆիրան տեղակայված է մարզկենտրոն Հալեպ քաղաքից մոտավորապես 20 կմ դեպի հարավ-արևելք և երկրի մայրաքաղաք Դամասկոսից 295 կմ դեպի հյուսիս-հյուսիս-արևելք։ Ամենամոտ քաղաքացիական օդանավակայանը Հալեպի միջազգային օդանավակայանն է, որ գտնվում է Հալեպ քաղաքում։


== Ժողովրդագրությունը ==
1981 թվականին անցկացված մարդահամարի համաձայն՝ քաղաքի բնակչությունը կազմել է 21 197 մարդ։
Քաղաքի բնակչության փոփոխությունն ըստ տարիների՝


== Պատմություն ==
Նախաիսլամական ժամանակաշրջանում քաղաքը հայտնի է Սիպրի (Sipri) անվամբ։ Որոշ պատմաբաններ ենթադրում են, որ Սիպրի անվանումն առաջացել է աքադերեն «պղինձ» բառից։ Դա կարող է նշանակել, որ նախկինում Սաֆիրան եղել է պղնձի արդյունահանման ու առևտրի կենտրոն։ Քաղաքը հայտնի է եղել նաև որպես աղահանման կենտրոն։


== Ծանոթագրություններ ==


== Արտաքին հղումներ ==
le Strange Guy (1890)։ Palestine Under the Moslems: A Description of Syria and the Holy Land from A.D. 650 to 1500։ Committee of the Palestine Exploration Fund
Ալեքսեյ Շովկունենկո

Ալեքսեյ Ալեքսեևի Շովկունենկո (ուկրաիներեն՝ Олексій Олексійович Шовкуненко, մարտի 9 (21), 1884, Խերսոն, Ռուսական կայսրություն - մարտի 12, 1974(1974-03-12), Կիև, Ուկրաինական ԽՍՀ, ԽՍՀՄ), ուկրաինացի նկարիչ։ 


== Կենսագրություն ==
Սովորել է Օդեսայի գեղարվեստի ուսումնարանում (1901-1908 թվականներ) և Պետերբուրգի գեղարվեստի ակադեմիայում (1909-1917 թվականներ)։ Աշխատել է ջրաներկի տեխնիկայով։ Ստեղծել է հոգեբանական դիմանկարներ («Բ․ Ի․ Յակովլև» (1944 թվական), «Ս․ Ա․ Կովպակ» (1945 թվական), «Մ․ Ի․ Լիտվինենկո-Վոլգեմուտ», «Մ․ Գ․ Լիսենկո» (երկուսն էլ՝ 1947 թվական), բոլորը՝ Ուկրաինայի ուկրաինական կերպարվեստի թանգարան, Կիև), բնանկարներ («Դնեպրոշին» շարքը, 1930-1932 թվականներ, Ուկրաինայի ուկրաինական կերպարվեստի թանգարան), Ուկրաինայի, Մոլդովայի բնության տեսարաններ («Գարուն», 1955 թվական, Օդեսայի գեղարվեստի թանգարան)։ Եղել է մանկավարժ, 1935 թվականից՝ Կիևի գեղարվեստական ինստիտուտի պրոֆեսոր։ Տարաս Շևչենկոյի անվան Ուկրաինական ԽՍՀ պետական մրցանակ (1970 թվական)։


== Ծանոթագրություններ ==
Մենք լավագույնն ենք (ֆիլմ)

Մենք լավագույնն ենք (շվեդերեն՝ Vi är bäst!), շվեդ ռեժիսոր Լուկաս Մոդիսսոնի ֆիլմը։ Համաշխարհային պրեմիերան կայացել է 2013 թվականի օգոստոսի 31-ին։


== Սյուժե ==
Ֆիլմի իրադարձությունները տեղի են ունենում 1982 թվականին։ 7-րդ դասարանի աշակերտուհիներ Բոբոն և Կլարան, ովքեր փանքի սիրահարներ են, որոշում են ստեղծել երաժշտական խումբ, չնայած չէին կարողանում նվագել որևէ երաժշտական գործիքով և անգամ որևէ գործիք չունեին։ Զույգը խնդրում է Հեդվիգին` բարձր դասարանի ամաչկոտ և ընկերազուրկ աշակերտուհուն, միանալ իրենց խմբին, հավանելով նրա ցուցաելույթը դպրոցական տաղանդների մրցույթին։ Հետագայում երգչախմբին միանում են այլ մասնակիցներ ևս։
Առաջին սեր, առաջին արբուք, առաջին համերգային ելույթ. այդ ամենը հագեցած է երաժշտության հանդեպ սիրով։ Եվ այդ երաժշտությունը փանքն է։


== Դերերում ==
Միրա Բարքհամմար
Միրա Գրոսին
Լիվ ԼեՄոյն
Յոնաթան Սալոմոնսսոն
Մաթիաս Վիբերգ
Աննա-Սոֆիա Ռասե
Վիկտոր Էրիկսսոն
Չարլի Ֆալկ
Դավիդ Դենսիկ


== Արձագանքներ և մրցանակներ ==
Ֆիլմն ընդհանուր առմամբ ստացել է դրական արձագանք։ Rotten Tomatoes վեբկայքում ֆիլմը ստացել է 7,9/10 գնահատականը` արժանանալով 127 քվեարկողների 97%-ի հավանությանը։ Ֆիլմը հաղթել է տարբեր կինոփառատոններում, արժանացել է Տոկիոյի կինոփառատոնի Գրան պրի մրցանակի։


== Ծանոթագրություններ ==


== Արտաքին հղումներ ==
«Մենք լավագույնն ենք»(անգլ.) ֆիլմը Internet Movie Database կայքում
«Մենք լավագույնն ենք»(անգլ.) ֆիլմը Rotten Tomatoes կայքում
««Մենք լավագույնն ենք»»(անգլ.) ֆիլմը Metacritic կայքում:
«Մենք լավագույնն ենք»(անգլ.) ֆիլմը Box Office Mojo  կայքում
Իմերլիանթկար

Իմերլիանթկար (վրաց.՝ იმერლიანთკარი), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 790 մետր։ Բնակչությունը՝ 9 մարդ (ըստ 2014 թվականի տվյալների)։ Հեռախոսային կոդ՝ +995:


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Թթի օղի

Թթի օղի, թունդ ալկոհոլային խմիչք՝ ավանդական Անդրկովկասի որոշ տարածքներում։ Իրենից ներկայացնում է թթի պտուղների խմորած հյութի թորման արտադրանք։
Ալկոհոլի պարունակությունը տատանվում է 40-ից 80%։ Ըմպելիքի որոշ սորտեր ենթարկվում են ծերացման տակառներում տարիների ընթացքում։


== Աշխարհագրության և արտադրության պատմություն ==
Պատմականորեն արտադրությունը առավել ակտիվ է Հայաստանի, Արցախի և Ադրբեջանի տարածքներում։ «1854 թ. Կովկասյան օրացույց» (ռուս.՝ «Кавказский календарь» на 1854 год) պատմում է Ելիզավետպոլում խմիչքի արտադրության և սպառման մասին։

Թթի օղի ցուցադրվել է նաև գեղարվեստական գրականությունում և հուշագրություններում։ Այս խմիչքի մասին պատմում է, օրինակ, Սերո Խանզադյանը։

Թթի օղու բուժիչ հատկությունների մասին գրում է Զորի Բալայանը

Խորհրդային ժամանակներում թթի օղու արտադրությունը տիրապետվում էր նաև նրա ավանդական սահմաններից դուրս։ Այս մասին են վկայում է նրա հիշատակումը 1961 թ. ՌԽԴՍՀ Քրեական օրենսգրքում,
մյուս իրավական ակտերում ինքնարար ստեղծաց ալկոհոլային խմիչքների ագգելափագված ցուցակում։
Գորիսում տեղի է ունեցել թթի օղու փառատոնը, ոտրեղ բախվել է «Լավագույն թթի օղի» մրցանակը։
Թթի օծու ոգտագործվում է ինչպես ժողովրդական բուժիչ, նյարդերը հանգստացնող միջոց։ Նույնիսք թթի ողով ինքնասպւնության փորցը ապարդյուն վերջացավ։
Թթի օղի կարևոր տեղն է զբաղացնում հայկական տոնական սեղանին, դա փաստաբանում են նույնիսք արտասահմանյան դիվանագիտական ներկայացուցիչներ։


== Արտադրության տեխնոլոգիա ==
Թթի օղու արտադրության հումքը թթենու հատապտուղն է։ Օգտագործվում են սև ու սպիտակ թթի հատապտուղներ։ Օղու արտադրանքի համար բերքը հավաքում են սովորաբար հուլիսին,երբ հատապտղում շաքարի պարունակությունը հասնում է իր գագաթնակետին (մոտ 15%)։ Հատապտուղներից քամում են հյութ, որը մի քանի օրվա ընթացքում թորվում է բաց տարաներում առանց շաքարի կամ խմորիչի ավելացման։ Ավանդական պատրաստման ձևով խմորում տեղի է ունենում կարասներում, արդյունաբերության արտադրությունում՝ արծնապատված մետաղական տարայում։ Արդյունքում ստացած հեղուկը թորում է պղնձե թորման կաթսաներում՝ մեկ անգամ համեմատաբար ցաձր թնդության ըմպելիքի ստացման համար, կամ կրկնակի՝ սպիրտի ավելի խտացման համար։ Վերջում ստացվում է պարզ հեղուկ բարկ համով և թթի մի փոքր բուրմունքով։ Տան պայմաններում արտադրված թթի օղին սովորաբար ունի հազիվ նկատելի դեղնավուն-կանաչավուն գույն, արդյունաբերական օղին կատարելապես անգույն է։ Ըմպելիքը կարող է հետագայում անցնել ծերացման։ Սա սովորաբար տեղի է ունենում թունդ սորտերի հետ։ Ավանդաբար թթի օղու ծերացման համար օգտագործում են թթենու փայտից տակառներ, որոնց ներքին մակերեսը նախօրոք թրծման է ենթարկվում։ Հաստատունությունը սովորաբար տևում է մեկից հինգ տարի։ Դրա ավարտից հետո շշերի մեջ լցնելուց առաջ սովորաբար ջրիկացվում է։ Թթի օղու հնորակ սորտերն ունեն շատ խորը գույն՝ ոսկեգույնից մուգ դարչնագույն, և շատ ավելի հարուստ և բարդ համ։


== Ծանոթագրություններ ==
Կիրշայմ (Ստորին Հռենոսի գավառ)

Կիրշայմ (ֆր.՝ Kirchheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 679 մարդ, բնակչության խտությունը` 295.22 մարդ/կմ²։ Բնակավայրը զբաղեցնում է 2.30 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 19 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 426 աշխատունակ (15-64 տարեկան)  բնակիչ, որոնցից ակտիվ էին 324-ը, իսկ ոչ ակտիվները` 102։ Ակտիվության ցուցանիշը կազմում է 76,1 %։ 324 աշխատունակ մարդկանցից աշխատել է 301 անձ (159 տղամարդ և 142 կին)։ Գործազուրկ են եղել 23 անձ (13 տղամարդ և 10 կին)։ 102 անաշխատունակներից 34-ը եղել են աշակերտներ կամ ուսանողներ, 44-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բեյուք-Կարա-Մուրադ

Բեյուք-Կարա-Մուրադ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 205 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Հովսեփ Կարալյան

Հովսեփ Արտեմի Կարալյան (Կարալով) (փետրվարի 1, 1897(1897-02-01), Թիֆլիս, Ռուսական կայսրություն - 1981), հայ խորհրդային նկարիչ, ՀԽՍՀ վաստակավոր նկարիչ (1967(չաշխատող հղում))։


== Կենսագրություն ==
1914-1916 թվականներին սովորել է Թիֆլիսի նկարչական դպրոցում, 1936-1940 թվականներին՝ Մոսկվայի բարձրագույն Գեղարվեստատեխնիկական ինստիտուտում։ Ապրել և ստեղծագործել է Թիֆլիսում, Բաքվում, Մոսկվայում, 1953 թվականից՝ հաստատվել Երևանում։ 1922-1936 թթ. զբաղվում է մանկավարժական աշխատանքով։ 1936 թ. մասնագիտական կրթությունը շարունակում է Մոսկվայի բարձրագույն գեղարվեստա-տեխնիկական ինստիտուտի գրաֆիկայի բաժնում։ Ինստիտուտն ավարտելուց երկու տարի անց նկարիչների միության անդամ է դառնում։ 1947 թ. տեղափոխվում է Բաքու և Աշխաբադի՝ այնտեղ տարհանված գեղարվեստի ուսումնարանում դասավանդում գծանկար ու գեղանկար։


== Ստեղծագործական կյանք ==
Կարալյանի ժանրային պատկերներն արտացոլում են հին Թիֆլիսի և Սագարեջոյի անկյունները, մարդկանց նիստուկացը, աշխատանքային առօրյան։ Կարալյանի արվեստին հատուկ են մեղմ քնարական վերհուշը, ֆիգուրների անշարժ, կայուն դիրքավորումները, զուսպ արտահայտչականությունը («Դեպի քաղաք», 1958 թ., «Հանգիստ ճանապարհին», 1959 թ.)։
Մոսկվայի հայկական պետական դրամատիկական ստուդիայում ձևավորել է Գաբրիել Սունդուկյանի «Քանդած օջախ»-ը (1935 թ., ռեժիսոր Ռ. Սիմոնով)։ Ստեղծել է պլակատներ (Պետրոս Բարխուդարյանի «16-րդը» ֆիլմի համար - 1929, «Լենին», 1956 թ., «Արդյունաբերական էլեկտրականությունը տրված է ժամկետին», 1957 թ.), ձևավորել գրքեր, զբաղվել մանկավարժությամբ։
1969 թ. էկրան բարձրացած Ս. Փարաջանովի «Նռան գույնը» կինոնկարի զգեստների էսքիզների հեղինակն է։ Նա զբաղվել է նաև գրքի գրաֆիկայով եւ պլակատով։ Հանրապետական, համամիութենական ու արտասահմանյան ցուցահանդեսներին մասնակցելուց զատ, ունեցել է նաև անհատական ցուցահանդեսներ Երևանում, Մոսկվայում, Նովոսիբիրսկում։
Նրա ստեղծագործությունները պահպանվում են Հայաստանի ազգային պատկերասրահում, Մոսկվայի Տրետյակովյան պետական պատկերասրահում, Արևելքի ժողովուրդների արվեստի պետական թանգարանում, Երևանի ժամանակակից արվեստի թանգարանում, Թումանյանի տուն-թանգարանում և բազմաթիվ մասնավոր հավաքածուներում։


=== Կենցաղային ժանրի նկարներ ===
«Ձվի վաճառք»
«Փայտածուխ վաճառողը» (1959 թ.)
«Կիտրոնաջուր վաճառողը» (1959 թ.)
«Չուչխելի են կախում» (1964 թ.)


=== Կինտոյի կերպար ===
«Շալախո» (1958 թ.)
«Պար փողոցում» (1972 թ.


=== Լավագույն աշխատանքներ ===
«Փոքրիկ Նորայի դիմանկարը» (1920 թ.)
«Փողոցում» (1950 թ.)
«Դեպի քաղաք» (1958 թ.)
«Սուջուխ են կախում» (1964 թ.)
«Գարուն. Ծաղկած ակացիա» (1965 թ.)
«Գաղթականներ» (1965 թ.)
«Ռեքվիեմ» (1970 թ.)
«Սենյակում» (դեկորատիվ մոտիվ)
«Սեղանի շուրջ»
«Պարսկական ճաշարան»
«Ընտանիք»
«Այցելություն մորը»
«Խնջույք անտառում»


== Ցուցահանդեսներ ==
Անհատական ցուցահանդեսներ է ունեցել Երևանում (1967 թ.), Մոսկվայում և Նովոսիբիրսկում (երկուսն էլ՝ 1969 թ.)։


== Ծանոթագրություններ ==
Անծառ

Անծառ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր գավառի արևմտյան կողմում։


== Անվան ստուգաբանություն ==
Գյուղում ծառ չի եղել։ Դրանից էլ առաջացել է գյուղի անվանումը։


== Բնակչություն ==
1880-ական թվականին ուներ 50 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կենսաթոշակ

Կենսաթոշակ, ամենամսյա դրամական ապահովություն, որը վճարվում է աշխատունակներին՝ ծերության, հաշմանդամության, կերակրողին կորցնելու կամ երկարամյա ծառայության դեպքում։ Կենսաթոշակը փոխհատուցում ստանալու իրավունք է՝ աշխատունակ տարիքում կատարած վճարումների դիմաց։ Կենսաթոշակ նշանակվում է սպառման հասարակական ֆոնդից՝ անցյալ աշխատանքի կամ հանրօգուտ գործունեության համար և, որպես կանոն, գոյամիջոցի հիմնական աղբյուր է։
Հայաստանի գործող օրենքով՝ ծերության կենսաթոշակ նշանակվում է ցմահ, աշխատունակության վիճակից անկախ 63 տարին լրացած անձին, եթե նա ունի առնվազն 25 տարվա աշխատանքային ստաժ, տարիքային աշխատանքային կենսաթոշակ նշանակվում է նաև 25 տարվա աշխատանքային ստաժից պակաս ստաժի առկայության դեպքում, 63 տարին լրացած քաղաքացիներին, եթե ունի առնվազն 10 տարվա աշխատանքային ստաժ։ Սույն մասով սահմանված տարիքային կենսաթոշակի իրավունք տվող աշխատանքային ստաժը սահմանվում է ըստ հետևյալ սանդղակի.
Կենսաթոշակի անցնելու տարեթիվը
2012 թ. 6 տարի,
2013 թ. 7 տարի,
2014 թ. 8 տարի,
2015 թ. 9 տարի,
2016 թ. և հետո 10 տարի
Աշխատանքային  ստաժը
Հաշմանդամության կենսաթոշակը, աշխատանքային խեղման կամ պրոֆեսիոնալ հիվանդության հետևանքով, նշանակվում է աշխատանքի ստաժից անկախ, ընդհանուր հիվանդության հետևանքով՝ աշխատանքի որոշակի ստաժի առկայության դեպքում։ Կենսաթոշակի չափը որոշող գործոններ են՝ աշխատունակությունը կորցնելու պատճառը և աստիճանը, աշխատանքի պայմանները, անընդհատ ստաժը, ընտանիքի դրությունը։ Որոշ կատեգորիաների աշխատողների կենսաթոշակ նշանակվում է արտոնյալ հիմունքնրով (տարիքի և ստաժի կամ միայն տարիքի տեսակից)։ Կերակրողին կորցնելու դեպքում կենսաթոշակ նշանակվում է այն անաշխատունակ անդամներին, որոնք գտնվել են մահացածի խնամքի տակ։ Կան երկրներ, որոնք համատեղում են այս և երիտասարդների ֆինանսավորման մոտեցումները։


== Արտաքին հղումներ ==
Հայաստանի Հանրապետության օրենքը կենսաթոշակի մասին
Ավետարան (4878)

Ավետարան (4878), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է  4878 թվի տակ։ Ձեռագիրը գրվել է 1294 թվականին Հակոբ գրիչի կողմից  Արդիլանում։ Ստացողը եղել է Դեորդ քահանան։ Գրված է թղթի վրա, որը ունի 33X24 չափս։ Ձեռագիրը կազմված է 286 թերթից։ Գրված է երկսյուն, բոլորգրով։ Ունի խորան 2, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ գրչի՝ 81բ, 216ա, 220բ, 283ա, հետագայի՝ 132բ, 223ա և այլուր (14-ր դար), 285ա (1731 թ․), 286բ (1741 թ․):


== Բովանդակություն ==
նաև՝ Պատմութիւն վասն Բողա խաչին։
Յաղագս ԺԲ եկեղեցեացն Վանայ։
Յովհաննիսի Տաղ ի վերայ Ս․ Նշանին (ԺԸ դ․)


== Ծանոթագրություններ ==
(7436) Կուրոյվա

(7436) Կուրոյվա (անգլ.՝ Kuroiwa), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 8-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,229074 ա. մ., առավելագույնը մոտենում է 2,0123 ա. մ. հեռավորության վրա և հեռանում 2,4458 ա. մ.։ Արեգակի շուրջ մեկ ամբողջական պտույտ է կատարում 1215,58 երկրային օրվա ընթացքում, իր ուղեծրով շարժվելով միջինում 0,296154 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7436) Կուրոյվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զարուբինո (գյուղ, Կոլոմենսկի շրջան)

Անվան այլ կիրառումների համար տե՛ս՝ ԶարուբինոԶարուբինո (ռուս.՝ Зарубино), գյուղ Ռուսաստանի, Մոսկվայի մարզի Կոլոմենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաղարծին (այլ կիրառումներ)

Հաղարծին կարող է նշանակել՝

Հաղարծին վանքային համալիր Տավուշի մարզում
Հաղարծին գյուղ Տավուշի մարզում
Հաղարծին գետ Տավուշի մարզում
1436

1436 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1436 թվականն է, 
XV դարի 36-րդ տարին։


== Դեպքեր ==


== Ծնունդներ ==


== Մահեր ==
Տերենտիուս

Պուբլիուս Տերենտիուս (լատ.՝ Publius Terentius Afer, մ.թ.ա. 195 (կամ 185) - 159), հանդիսանում է հռոմեական կատակերգության երկրորդ խոշորագույն ներկայացուցիչը Պլավտոսից հետո։ Հռոմեական գրականության վաղ շրջանի այս ականավոր դեմքի մասին կենսագրական տեղեկությունները շատ քիչ են։ Իր մասին հեղինակը որոշ տեղեկություններ է հաղորդում իր կատակերգությունների մեջ։ Ավելի շատ տեղեկություններ է տալիս պատմաբան Սվետոնիուսը իր «Գրականության պատմության» այն հատվածում, որ կոչվում է «Vita Terenti» («Տերենտիուսի կյանքը»)։ Դա պահպանվել է հռոմեական պատմաբան Դոնատոսի աշխատության մեջ. հետևաբար Տերենտիուսի կենսագրության միակ և հիմնական աղբյուրը հանդիսանում է Դոնատոսը։
Այդ աղբյուրից երևում է, որ Տերենտիուսը ծնվել է Կարթագենում և դրա համար նա կոչվում էր Աֆեր, այսինքն աֆրիկացի։ Ծննդյան ճիշտ ժամանակի մասին ոչինչ հայտնի չէ. նրան համարում են հասակակից Սկիպիոին, հետևաբար ծնված 185 թվականին, իսկ այլները՝ 195 կամ 190 թվականներին։ Նա եղել է ոչ հույն, ոչ հռոմեացի, այլ բարբարոս, ինչպես հռոմեացիները հետևելով հույներին՝ անվանում էին օտարներին։ Փոքր հասակում նրան ամենայն հավանականությամբ որպես ստրուկ բերել են Հռոմ, իսկ թե երբ նույնպես հայտնի չէ։ Հռոմում նա որպես ստրուկ ընկնում է սենատոր Տերենտիուս Լուկանոսի մոտ։ Հռոմեական սովորության համաձայն ստրուկները բացի իրենց իսկական անուններից, կրում էին նաև իրեն տիրոջ անունը, ըստ այդմ էլ ստրուկ Պուբլիուսը վերանվանվում է Տերենտիուս։ Աչքի ընկնելով իր ստեղծագործական տաղանդով նա կապ է հաստատում ժամանակի հռոմեական ազնվապետական լիբերալ մտավորականության, այն գրական խմբակի հետ, որը գլխավորում էր Պուբլիուս Կորնելիուս Սկիպիո Եմելիան Աֆրիկացին։ Ահա գրական այս խմբակի մեջ են մշակվում Տերենտիուսի քաղաքական, հասարակական, գրական-գեղագիտական հայացքները։ Տերենտիուս նույնպես հռոմեական ազնվականության սովորության համաձայն մեկնել է Հունաստան, սակայն ոչ վաղ երիտասարդական հասակում, այլ այն ժամանակ, երբ արդեն ավարտել էր իր գրական ուղին և Հռոմում արդեն ճանաչված էր ու համբավ էր վայելում որպես դրամատուրգ։ Հունաստանից նա այլև չի վերադառնում Հռոմ, որովհետև (մ.թ.ա. 159) մահանում է Արկադիայի նահանգում, իսկ ըստ հռոմեական այլ պատմաղբյուրների, իբր թե Հռոմ վերադառնալիս խեղդվել է ծովում և որ նա իր հետ բերում էր Մենանդրոսի 108 կատակերգության թարգմանությունը, որ կատարել էր ինքը Տերենտիուսը։


== Ստեղծագործություններ ==
Տերենտիուսի գրչին պատկանում է վեց կատակերգություն։ Դրանք ժամանակագրական կարգով բեմադրվել են այսպես՝

«Անդրիա» (Անդրոսուհի), 166 թվականի Մեգալենեսի խաղերի ժամանակ
«Հեաուտոնտիմորեմուս» (Ինքնիրեն պատժող), 163 թվականի Մեգալենեսի խաղերի ժամանակ
«Եվնուխոս» (Ներքինի), 161 թվական
«Փորիմո» 161 թվականի Հռոմեական խաղերի ժամանակ
«Ադելփե» (Եղբայրներ) 160 թվականի Էմիլուս Պաուլուսի թաղման խաղերի ժամանակ
«Հեկուրա» (Սկեսուր) 160 թվականի Հռոմի տոնակատարության ժամանակ


== Ծանոթագրություններ ==


== Աղբյուրներ ==
Т. 1. Андриянка. / Пер. А. Хвостова. Евнух, или Скопец. / Пер. М. Головина. 1773. 444 стр.
Т. 2. Еавтон-тиморуменос, или Человек, сам себя наказующий. / Пер. Ф. Рихманна. Аделфы, или Братья. / Пер. К. Флоринского. 1774. 424 стр.
Т. 3. Екира, или Свекровь. / Пер. Ф. Мойсеенкова. Формион. / Пер. Ф. Синского. 1774. 380 стр.
Բրայան Իզդեյլ

Բրայան Իզդեյլ (օգոստոսի 10, 1909(1909-08-10), Մանչեսթեր, Լանկաշիր, Անգլիա, Մեծ Բրիտանիայի և Իռլանդիայի միացյալ թագավորություն - հոկտեմբերի 30, 1995(1995-10-30)[…], Մեծ Լոնդոն), անգլիացի կոմպոզիտոր, որը գրել է օպերային, նվագախմբային, երգչախմբային և ֆիլմերի երաժշտություն։


== Վաղ կյանք ==
Իզդեյլը ծնվել է Մանչեստրում և կրթություն է ստացել Վեստմինտերյան աբբայական դպրոցում և Թագավորական երաժշտական քոլեջում։


== Գործեր ==
Գրել է«Ռապունցել» (1927), The Corn King (1935, չի ներկայացվել մինչև 1950 թվականի նոյեմբեր) և «Քնած երեխաները» (1951) օպերաները։ Նվագախմբի համար գրված նրա աշխատանքներից են Five pieces for orchestra, Six Poems և Tone Poem։  Երգչախմբի համար Իզդեյլը գրել է Missa Coventrensis։
Իզդեյլը ստեղծել է նաև երաժշտություն ֆիլմերի և թատրոնի համար։ Նա աշխատել է այնպիսի ֆիլմերի վրա, ինչպիսիք են՝ «Խոշոր գումար» (1937), «Հազվագյուտ աշխատանք» (1937) և «Տղամարդիկ վտանգի մեջ» (1939)։ Նրա  ֆիլմերի շարքում ընդգրկված էին մի քանիսը Մայքլ Փաուելի և Էմերկ Պրեսբուրգերի համար, այդ թվում՝ «Սև նարցիզ» (1947), «Կարմիր կոշիկներ» (1948), «Փոքրիկ հետևի սենյակ» (1949), The Elusive Pimpernel (1950), «Պլեյթ գետի ճակատամարտը» (1956), «Սոհոյի հրաշքը» (1957), «Թագուհու պահապանները» (1961) և Փաուելի Peeping Tom-ը (1960)։ Նա առաջին բրիտանացի կոմպոզիտորն էր, որը «Կարմիր կոշիկներ» ֆիլմի երաժշտության համար արժանացել է Օսկարի։


== Ձայնագրություններ ==
2011 թվականի հունվարին թողարկվել է Իզդեյլի ֆիլմերի երաժշտության խտասկավառակը, որը 2010 թվականին ձայնագրել է BBC Ուելսի ազգային նվագախումբը  Ուելսի ազգային երգչախմբի հետ։ Խտասկավառակը ներառում է «Կարմիր կոշիկներ»-ի ամբողջ երաժշտությունը, ինչպես նաև «Սև նարցիզ» և «Gone to Earth» ֆիլմերի երաժշտությունները։


== Ծանոթագրություններ ==


== Աղբյուրներ ==
Oxford Concise Dictionary of Music by Michael Kennedy (Fourth Edition) – 0-19-280037-X


== Ատաքին հղումներ ==
Բրայան Իզդեյլ Internet Movie Database կայքում
Բրայան Իզդեյլ AllMusic կայքում
Brian Easdale biography on MusicWeb
Brian Easdale in Ausstage
Brian Easdale-review of Film Music at The Land of Lost Content